BANJOLUČKA BISKUPIJA

POHOD PODPREDSJEDNIKA NJEMAČKOG SAVEZNOG PARLAMENTA
2017-05-25
Službeni pohod podpredsjednika njemačkog Saveznog parlamenta – Bundestaga g. Johannesa Singhammera Banjolučkoj biskupiji.
Na poziv banjolučkog biskupa dr. Franje Komarice doći će u četvrtak, 25. 5. 2017., u službeni pohod Banjolučkoj biskupiji dopredsjednik Saveznog parlamenta – Bundestaga Johannes Singhammer.
Predviđeno je da u središtu biskupije – u Biskupskom Ordinarijatu boravi između 13 sati i 14.30 sati.
Na kraju njegova pohoda predviđena je izjava za javnost te mogućnost fotografiranja.

TRIBINI HKDPD: JE LI VJERA NUŽNA ZA MORALNO PONAŠANJE?
2017-05-18
Hrvatsko katoličko društvo prosvjetnih djelatnika
pozivlje Vas na predavanje
Prof. dr. Jasna Ćurković Nimac
Je li vjera nužna za moralno ponašanje?

koje će se održati u četvrtak 18. svibnja 2017. u 20 sati u Zagrebu, u Palmotićevoj 31 (dvorišna zgrada), u okviru redovite mjesečne tribine Društva.

GODIŠNJICA SMRTI BISKUPA ALFREDA PICHLERA
2017-05-17
U srijedu, 17. travnja, je 25. godišnjica smrti biskupa Alfreda Pichlera, posljednjeg pokojnog biskupa naše biskupije. Sjetit ćemo ga se u svojim molitvama.

GODIŠNJICA STRADANJA VLČ. FILIPA I S. CECILIJE
2017-05-12
U petak, 12. svibnja, je spomen sv. Leopolda Bogdana Mandića. U katedrali će misa biti u 18.00 sati.
Tog je dana i godišnjica stradanja presnačkog župnika Filipa i s. Cecilije. Pomoćni će biskup će Marko tim povodom u 10 sati slaviti misu u Presnačama.

SPOMEN BLAŽENOG IVANA MERZA
2017-05-10
U srijedu, 10. svibnja, spomen bl. Ivana Merza. Svečanu misu u 10.00 sati predvodit će naš biskup Franjo.
Večernja će misa biti u 18.00 sati.

KONFERENCIJA ZA NOVINSTVO U POVODU POSJETA KARDINALA TURKSONA
2017-05-08
U ponedjeljak, 8. svibnja 2017. u 10.30 sati u prostorijama Biskupskog ordinarijata u Banjoj Luci, ulica Kralja Petra I. 80, bit će upriličena konferencija za novinstvo na kojoj će o svom pohodu Bosni i Hercegovini govoriti kardinal Peter Turkson, prefekt Dikasterija za promicanje cjelovitoga ljudskog razvoja.
Na konferenciji također će sudjelovati biskup banjolučki mons. Franjo Komarica i dopredsjednik Biskupske konferencije BiH mons. Tomo Vukšić, vojni biskup u BiH.
Kardinal Turkson boravit će, od 6. do 8. svibnja u Bosni i Hercegovini kao gost Komisije „Justitia et pax“ (Pravda i mir) Biskupske konferencije Bosne i Hercegovine, kojom predsjeda biskup Komarica.

KARDINAL TURKSON IZ RIMA STIŽE U BOSNU I HERCEGOVINU
2017-05-06 - 2017-05-08
Kardinal Peter Turkson, prefekt Dikasterija za promicanje cjelovitoga ljudskog razvoja, od 6. do 8. svibnja 2017. boravit će u Bosni i Hercegovini kao gost Komisije „Justitia et pax“ (Pravda i mir) Biskupske konferencije Bosne i Hercegovine, kojom predsjeda biskup banjolučki mons. Franjo Komarica.
Kardinal Turkson susrest će se u Banjoj Luci s članovima Komisije „Justitia et Pax“ Biskupske konferencije BiH kojima će se pridružiti članovi istoimene Komisije Hrvatske biskupske konferencije na čelu s njezinim predsjednikom mons. Vjekoslavom Huzjakom, biskupom bjelovarsko-križevačkim, te predstavnicima spomenute Komisije Slovenske biskupske konferencije.
U nedjelju, 7. svibnja u 9 sati kardinal Turkson predvodit će Euharistijskom slavlje u banjolučkoj katedrali sv. Bonaventure u zajedništvu s biskupom Komaricom. Poslije Svete mise susrest će se s vjernicima kao i sa sudionicima Četvrte međunarodne biciklijade posvećene podsjećanju na pohode pape Ivana Pavla II. marijanskim svetištima u Hrvatskoj i Bosni i Hercegovini.
Kardinal Turkson susrest će se u Banjoj Luci i s članovima Biskupske konferencije BiH kao i sa svećenicima, redovnicima i redovnicama te pohoditi pojedine župe i samostane.
U ponedjeljak, 8. svibnja u 10.30 sati u prostorijama Biskupskog ordinarijata u Banjoj Luci, ulica Kralja Petra I. 80, kardinal Turkson sudjelovat će na konferenciji na novinstvo zajedno s biskupom Komaricom i dopredsjednikom Biskupske konferencije BiH mons. Tomom Vukšićem, vojnim biskupom u BiH.

MEĐUNARODNA BICIKLIJADA U ČAST SV. IVANA PAVLA II. PREMA BANJA LUCI
2017-05-06
“Kristov Stol” – Misijska Europska Inicijativa četvrti puta za redom organizira “Mariju Zvijezdu” – Međunarodnu biciklijadu sv. Ivana Pavla II., nekoliko dana vožnje biciklima prema Banja Luci iz 7 smjerova – gradova i marijanskih svetišta koja je pohodio sv. Ivan Pavao II: Aljmaš, Marija Bistrica, Trsat, Zadar, Solin, Dubrovnik i Sarajevo.
Za sudjelovanje se prijavilo 50-ak biciklista, iz 15-ak biciklističkih klubova Hrvatske i Bosne i Hercegovine: iz Metkovića, Okučana, Ogulina, Brestovskog, Zagreba…
Susret biciklista iz svih smjerova planiran je u Banja Luci, prvu subotu mjeseca svibnja, 6.5.2017., uz doček biciklista u biskupiji, druženje s biskupom banjolučkim mons. Franjom Komaricom i domaćinima, te ove godine izniman blagoslov – susret s rimskim kardinalom Peterom Turksonom!
Prigodan program i smještaj u duhovnom centru Mahovljani, i drugim lokacijama, nedaleko Banja Luke.
U nedjelju 7. svibnja zajednički će slaviti Svetu misu u banjolučkoj katedrali sv. Bonaventure u 9 sati, koju predvode kardinal Turkson i biskup Komarica sa suslaviteljima. Nakon toga slijedi obilazak središta Banja Luke, posjet sakralnim objektima, te završetak susreta u trapističkom samostanu Marija Zvijezda, uz molitvu Mariji – Majci svih naroda, i oproštajni ručak s biskupom, kardinalom i drugim domaćinima.
Sve u duhu Gesla ovogodišnje biciklijade “Marija Zvijezda” – “Prečisto Srce Marijino, budi naša vodilja”, obilježavanje 100. godišnjice fatimskih ukazanja, 35. godišnjice zahvalnog hodočašća sv. Ivana Pavla II u Fatimu, nakon čudesno preživljenog atentata (1982.), i 20. godišnjicu pastoralnog pohoda sv. Ivana Pavla II. Sarajevu – i napajanje na duhovnim izvorima Svečevih posjeta Hrvatskoj i Bosni i Hercegovini.
Više detalja i aktualne novosti o kretanjima biciklista na: www.kristov-stol.hr.
Plakat: Međunarodna biciklijada u čast sv. Ivana Pavla II. prema Banja Luci

MEĐUNARODNI ZNANSTVENI SKUP
2017-04-24 - 2017-04-25
„DUBIČKI ARHIĐAKONAT U RAZVIJENOM SREDNJEM VIJEKU
I NJEGOVI TRAGOVI KROZ KASNIJA STOLJEĆA“
Banja Luka – 24. i 25. 4. 2017
Srdačno Vas pozivamo na Međunarodni znanstveni skup „Dubički arhiđakonat u razvijenom srednjem vijeku i njegovi tragovi kroz kasnija stoljeća“ u ponedjeljak i utorak, 24. i 25. travnja 2017., u Banjoj Luci, ulica Kralja Petra I. Karađorđevića 80, s početkom u 9.30 sati!

PROGRAM ZNANSTVENOG SKUPA
Ponedjeljak, 24. travnja, 2017.
9:00 – okupljanje sudionika u dvorani Europske akademije
9:30 – otvaranje međunarodnog znanstvenog skupa – pozdravi
I panel
10:00 – početak rada skupa -izlaganja sudionika
11:00 – stanka za osvježenje
11:30 – nastavak rada
Otvaranje izložbe veduta i povijesnih karata Dubice i dubičkog arhiđakonata
II panel
14:30 – nastavak rada skupa
15:30 – stanka za osvježenje
15:45 – nastavak rada skupa
19:00 – predstavljanje knjige „Srednjovjekovni kraljevski grad Bihać“, autora dr. Fikreta Midžića te završetak rada prvog dana skupa
Utorak, 25. travnja, 2017.
III panel
9:00 – nastavak rada skupa
11:00 – završetak rada skupa
11:30 – polazak u Kozarsku Dubicu, obilazak pojedinih lokaliteta te posjeta rkt. župi Uzvišenja Sv. Križa, Bosanska Dubica
13:00 – prijem sudionika kod načelnika općine Kozarska Dubica

SUDIONICI I TEME ZNANSTVENOG SKUPA
I – Panel

dr. Mladen ANČIĆ – Zadar, „Kasnosrednjovjekovna Donja Slavonija: tragom jedne mistifikacije“
emeritus dr. sc. Juraj KOLARIĆ – Zagreb, „Dubički arhiđakonat zagrebačke biskupije od prvog popisa župa do pada Dubice pod Turke (1334.-1538)“
akademik prof. dr. Mithat KOZLIČIĆ – Sveučilište u Zadru, „Dubica i dubički arhiđakonat u starim geografskim kartama“
sc. Ante MILINOVIĆ – Zagreb, Vodičevski teritorij (Waudicza) – feud knezova i banova Babonića Blagajskih
fra Gaudencije Vito SPETIĆ – Zagreb, „Red pavlina na hrvatskim prostorima do 1308. godine. Okolnosti dolaska u Dubicu“

II – Panel

dr. sc. fra Slavko SLIŠKOVIĆ / fra Dominik ŠTEFULIĆ – Zagreb, „Dominikanci u dubičkom arhiđakonatu zagrebačke biskupije“
Marijan TOMIĆ – Zagreb, „Sanski distrikt“
dr. sc. Boro BRONZA – Odsjek za istoriju Filozofskog fakulteta Univerziteta u Banja Luci, „Mađarsko Kraljevstvo i instalacija templara i hospitalaca na području Dubice“
sc. Zsolt HUNYADI – Mađarska / Szeged, „Uloga hospitalaca u Dubičkoj županiji u ugarsko-slavonskom prioratu s posebnim osvrtom na njihovo djelovanje kao mjesto autentičnosti (locus credibilis)“
dr. Tamas PALOSFALVI – Budimpešta, „Priori Vrane, župani Dubice u borbi protiv Osmanlija u kasnom srednjem vijeku“
sc. Damir KARBIĆ i dr. sc. Marija KARBIĆ – Zagreb, „Dubički perceptorat u kontekstu razvoja i djelovanja templara u Ugarsko-hrvatskom kraljevstvu“
sc. Juraj BELAJ i mr. sc. Božo RADOŠ – Zagreb, Arheološki institut RH, „Viteški redovi (Templari i Ivanovci) na području srednjovjekovne Dubičke županije“
dr. sc. Fikret MIDŽIĆ – Arhiv, Bihać, „ Dubica i dubički arhiđakonat u Osmanlijskim defterima“

III – Panel

emeritus dr. fra Velimir BLAŽEVIĆ OFM – Banja Luka, „Franjevci u dubičkom arhiđakonatu“
sc. Szabolcs VARGA – Mađarska, Budimpešta, „Povijest Dubice i dubičkog arhiđakonata u XVI stoljeću u mađarskoj književnosti“
dr. sc. Anto ORLOVAC – Banjalučka biskupija, „Osvrt na život i djelo pok. dr. Nikole Bilogrivića (nekrolog i lauda)“
sc. Boris GRALJUK – Zagreb, „Elementi sakralne gotičke arhitekture na području Povrbasja i Pounja“

Organizator skupa:
Europska akademija banjolučke biskupije;
Mjesto održavanja skupa:
DVORANA EUROPSKE AKADEMIJE BANJOLUČKE BISKUPIJE
Kralja Petra I Karađorđevića, br. 80, Banja Luka

» Preuzimte PLAKAT: Međunarodni znanstveni skup

TRIBINA HKDPD-A: HUDA JAMA - STROGO ČUVANA TAJNA
2017-04-20
Srdačno Vas pozivljemo na tribinu HKDPD-a u četvrtak, 20. travnja 2017. u 20 sati, u Zagrebu, Palmotićeva 31 (dvorišna zgrada).
Na tribini će održati predavanje Roman Leljak, o temi:
Huda jama – strogo čuvana tajna
uz prikazivanje istoimenoga filma

EUROPSKA AKADEMIJA ORGANIZIRA PROMOCIJU KNJIGA
2017-04-05
Poštovani, čast nam je i zadovoljstvo pozvati Vas na
PROMOCIJU KNJIGA
Trilogiju, autora i priređivača, mr. Ante Ivića
– “Katoličko stanovništvo župa Banja Luka i Ivanjska do 1818“
– “Matične knjige župe Banja Luka, 1753.-1818.“ –
– “Matične knjige župe Ivanjska, 1729.-1779“
Te knjigu autora mons. dr. Ante Orlovca;
-“Waldemar Maximilian Nestor – prvomučenik Banjalučke biskupije“,
O knjigama će govoriti i javnosti ih predstaviti
– dr. Miljenko Aničić
– dr. Anto Orlovac
– Ante Ivić
– mr. Ivica Božinović

05. travnja/aprila 2017. godine početkom 18:30 sati u dvorani Europske akademije Banjalučke biskupije, ul. Kralja Petra I Karađorđevića 80.
Radujemo se Vašem dolasku!

Plakat možete preuzeti ovdje.

TISKOVNA KONFERENCIJA O 69. REDOVITOM ZASJEDANJU BISKUPSKE KONFERENCIJE BIH
2017-03-22
U srijedu, 22. ožujka u 12 sati u prostorijama Biskupskog ordinarijata u Mostaru (ulica Nadbiskupa Čule bb) bit će upriličena konferencija za novinstvo o 69. redovitom zasjedanju Biskupske konferencije Bosne i Hercegovine na kojoj će o radu zasjedanja govoriti dopredsjednik BK BiH mons. Tomo Vukšić, vojni biskup u BiH, i mons. Ratko Perić, biskup mostarsko-duvanjski i apostolski upravitelj trebinjsko-mrkanski.
Sve potrebne informacije mogu se dobiti u Tajništvu Biskupske konferencije BiH na tel. 033 66 68 67 ili Katoličke tiskovne agencije na tel. 033 66 68 65 odnosno u Biskupskom ordinarijatu u Mostaru (036 334 050).

69. REDOVITO ZASJEDANJE BISKUPSKE KONFERENCIJE BIH
2017-03-21 - 2017-03-22
Biskupi Biskupske konferencije Bosne i Hercegovine održat će svoje 69. redovito zasjedanje, 21. i 22. ožujka 2017. u prostorijama Biskupskog ordinarijata u Mostaru (ulica Nadbiskupa Čule bb).
Uoči radnog dijela zasjedanja biskupi će u ponedjeljak, 20. ožujka 2017. u 18 sati slaviti zajedničko Euharistijsko slavlje u katedrali Marije Majke Crkve u Mostaru na liturgijsku proslavu sv. Josipa, zaštitnika Mostarsko-duvanjske biskupije. Predsjedat će nadbiskup metropolit vrhbosanski kardinal Vinko Puljić, predsjednik BK BiH, a prigodnu propovijed uputit će pomoćni biskup banjolučki mons. Marko Semren.
Radni dio zasjedanja započet će u utorak, 21. ožujka u 9 sati, a završit će u srijedu, 22. ožujka konferencijom za novinstvo u 12 sati. Predsjedat će kardinal Puljić, a sudjelovati svi članovi Biskupske konferencije BiH. Također je najavljeno sudjelovanje delegata Hrvatske biskupske konferencije mons. Slobodana Štambuka, biskupa hvarsko-bračko-viškog, dok je svoje sudjelovanje bio primoran otkazati dopredsjednik Međunarodne biskupske konferencije sv. Ćirila i Metoda mons. Đura Džudžar, egzarh za katolike istočnog obreda u Srbiji, zbog smrti svog dekana o. Joakima Hološnjaja.
Tijekom zasjedanja biskupi će, između ostalog, saslušati izvješća o radu svih Vijeća i Komisija Biskupske konferencije tijekom 2016. godine, a bit će upoznati i s radom Nacionalne uprave Papinskih misijskih djela u BiH kao i s djelovanjem Tajništva i Katoličke tiskovne agencije BK BiH. Razmotrit će i aktualno stanje u Bosni i Hercegovini.
U srijedu, 22. ožujka u 12 sati u prostorijama Biskupskog ordinarijata u Mostaru (ulica Nadbiskupa Čule bb) bit će upriličena konferencija za novinstvo na kojoj će o zasjedanju govoriti kardinal Puljić i biskup domaćin mons. Ratko Perić.
Sve potrebne informacije mogu se dobiti u Tajništvu Biskupske konferencije BiH na tel. 033 66 68 67 ili Katoličke tiskovne agencije na tel. 033 66 68 65 odnosno u Biskupskom ordinarijatu u Mostaru (036 334 050).
KTA
Mostar, 20. ožujak 2017.

PROSLAVA SV. JOSIPA, PATRONA ŽUPE DRVAR 2017.
2017-03-19
Apostolski nuncij u BiH mons. Luigi Pezzuto predvodi svečanu svetu misu u povodu patrona župe Drvar, 19. ožujka 2017.
Župa Drvar i ove godine svečano obilježava svoga nebeskog zaštitinika sv. Josipa. Vjernici će se za ovaj događaj pripremati trodnevnicom u kojoj će se 16., 17. i 18. ožujka 2017. slaviti svete mise s početkom u 18 sati. Nakon misa obavljat će se pobožnost u čast sv. Josipa.
U petak 17. ožujka, nakon sv. mise, u crkvenoj dvorani će biti upriličen koncert duhovne glazbe i dalmatinske pjesme u izvedbi neretvanskog tenora Branka Medaka iz Metkovića.
Na samu svetkovinu, u nedjelju 19. ožujka 2017. svečanu svetu misu s početkom u 11 sati predvodit će apostolski nuncij u BiH nadbiskup Luigi Pezzuto. Na misi će pjevati muška klapa „Pivači sv. Jakova“ iz Šibenika koji će nakon mise izvesti kratki koncert.
Osim nuncija Pezzuta, koji dolazi u Drvar kao izaslanik Svetog Oca pape Franje, župu Drvar toga dana posjetit će i veleposlanik Republike Hrvatske u BiH Ivan Del Vechio. (Župa Drvar)
Preuzmi: Plakat Proslava Sv. Josipa 2017.

NEDJELJA MEĐUSOBNE SOLIDARNOSTI U BIH
2017-03-19
Iduće nedjelje je 3. korizmena nedjelja – Nedjelja međusobne solidarnosti u Bosni i Hercegovini. Milostinja te nedjelje skupljat će se i rasporediti najsiromašnijim župama u Bosni i Hercegovini.

METKOVSKI COCE BRANKO MEDAK NASTUPA U DRVARU
2017-03-17
Drvar, 17. ožujka 2017.
U povodu blagdana sv. Josipa, patrona župe Drvar, u tome će gradu 17. ožujka 2017. nastupiti poznati neretvanski tenor iz Metkovića Branko Medak, kojega zbog njegova prelijepog glasa i zavidnih vokalnih sposobnosti nazivaju „Metkovskim Vinkom Cocom“. Koncert će se održati u 20 sati u dvorani ispod župne crkve, u Titovoj ul. 33.
Od djetinjstva je glazba Medakova ljubav a punih 10 godina glazbu živi putem klavira, harmonike, gitare i tenorskog glasa koji u trenucima odzvanja poput glasa trogirskog slavuja, Vinka Coce. Član je glazbenog sastava „Vertigo“ koji je popularan u Hrvatskoj i svijetu. Posebnost ovog neretvanskog tenora je osobita ljubav prema etno glazbi koju pokazuje u sviranju lijerice, dipli, gusla i gajdi.
Nastupao je na mnogim festivalima i osvajao nagrade a posebno ističemo: Melodije hrvatskog juga Opuzen 2015, na kojem osvaja 2. nagradu publike sa pjesmom ”Repatice” a 2016. na istom festivalu osvaja Grand Prix u duetu sa Nevenom Ereš i pjesmom ”Moja dalma”.
Piše dramske komade te pjesme i glazbu od kojih bi izdvojili ”Srce o` Dalmacije” i ”Versi srca” za klapu Štorija te pjesmu „Vukovar“.
Branko će drvarskoj publici prirediti koncert duhovne glazbe i dalmatinske „pisme“, a budući da ima i dar humora, ne sumnjamo da će do suza nasmijati publiku kao „stand-up“ komičar. (Župa Drvar)

TRIBINA HKDPD-A - TUGA TARLE: DUHOPIS ISELJENE HRVATSKE
2017-03-16
Srdačno Vas pozivljemo na tribinu HKDPD-a u četvrtak, 16. ožujka 2017. u 20 sati, u Zagrebu, Palmotićeva 31 (dvorišna zgrada).
Na tribini će održati predavanje Tuga Tarle, prof., o temi:
Duhopis iseljene Hrvatske – uz video zapis

TJEDAN SOLIDARNOSTI I ZAJEDNIŠTVA S CRKVOM I LJUDIMA U BIH
2017-03-13 - 2017-03-19
Odlukom biskupa Hrvatske biskupske konferencije, Hrvatski Caritas, jedanaestu godinu u nizu, u tjednu između druge i treće korizmene nedjelje, (od 13. do 19. ožujka), organizira korizmenu akciju “Tjedan solidarnosti i zajedništva s Crkvom i ljudima u Bosni i Hercegovini”. Ove godine slogan akcije je „Moliti, raditi, rasti zajedno”.
U akciju se može uključiti pozivom na donacijski telefon 060 9010 (cijena po pozivu 6,25 kn, PDV uključen); uplatom na žiro račun Hrvatskog Caritasa, IBAN: [REDACTED], poziv na br. 101; on-line donacijom na stranici Hrvatskog Caritasa. Za uplate iz inozemstva: IBAN: [REDACTED]; SWIFT(BIC) ZABAHR2X; Zagrebačka banka d.d. Zagreb, Paromlinska 2, broj poslovnice: Trg bana Jelačića 012101. Novčani dar može se dati i u župi. (ika)
Preuzmi: Plakat Tjedan Solidarnosti

ČETVRTI PAPINSKI ROĐENDAN PAPE FRANJE
2017-03-13
Iz iznimne ljubavi i poštovanja prema Svetom Ocu prije 91. godinu održana je prva proslava Papina dana u Hrvatskoj. Blaženi Ivan Merz je zajedno sa suradnicima, po nadahnuću pri povratku s hodočašća iz Rima, došao na ideju obilježavanja Papina dana koji svoj temelj ima u danu kada je jedan Papa izabran za Petrova nasljednika. Prva proslava Papina dana u Hrvatskoj je održana u veljači 1926. godine u spomen papi Piju XI. Nakon smrti duhovnog utemeljitelja Križaske organizacije, Križai nastavljaju sa svečanim proslavama i uvijek nastoje prigodno obilježiti Papin dan u široj katoličkoj javnosti.
Ove godine 13. ožujka slavi se četvrti papinski rođendan pape Franje stoga Križarska organizacija tom prigodom organizira svečanu akademiju u 19:30 sati u dvorani „Vijenac“ Nadbiskupijskog pastoralnog instituta, Kaptol 29a. Prigodnim predavanjima Akademiju će obogatiti uvaženi gosti predavači sa sljedećim temama:
– prof. dr. sc. Stjepan Baloban: Papa Franjo – neumorni tražitelj obnove Crkve,
– vlč. Ivica Cujzek: Papa Franjo – suradnik mladenačke radosti.
– Svojim zanimljivim glazbenim izričajem ovu akademiju upotpunit će zbor mladih župe Uznesenja Blažene Djevice Marije u Stenjevcu „Totus Tuus“.
Pozivamo Vas stoga da nam se u ponedjeljak 13. ožujka 2017. godine u 19:30 sati pridružite u dvorani „Vijenac“ na Proslavi Papina dana te na misnom slavlju koje će se uoči akademije u 18 sati održati u zagrebačkoj katedrali.
Radujemo se Vašem odazivu!
Bog živi!
Preuzmi: Plakat Papin Dan

POLSATNA ADORACIJE – KLANJANJE PRED PRESVETIM
2017-03-06
U ponedjeljak, 6. ožujka 2017., nakon večernje sv. mise, bit će polsatna adoracije – klanjanje pred Presvetim. Klanjanje će predvoditi vlč. Angelo Bartulica, upravitelj župe u Šimićima.

PREDAVANJE I RADIONICA NA TEMU - PREDRASUDE IZ VLASTITE PERSPEKTIVE
2017-02-18
Udruga „Radio Marija“ u okviru projekta “Snaga Zajedništva” organizira jednodnevno predavanje i radionicu za studentece na temu – Predrasude iz vlastite perspektive, koje je financijski podržano od Ekumenske inicijative žena iz Omiša.
Predavanje i radionice su predviđeni u subotu, 18. veljače 2017. s početkom u 10 sati a završetak u 17.45 sati u Banjoj Luci u Samostanu “Novi Nazaret” (ul. Ilije Garašanina 12).
Predavačice su: don Boris Ljevak, Marina Rajner, otac Branislav Sekulić, Munevera Hrbat Rahmanović.
Ovaj projekt ima za cilj osvijestiti ljude, educirati ih, ispravno ih i točno informirati i upoznati sa naše četiri monoteističke religije i kako one nisu i ne smiju biti prostor za manipulaciju, mržnju i sukob, za diskriminaciju i nasilje. Nego kako su upravo religije put ka miru i pomirenju. Isticati toliko zajedničkih i pozitivnih stvari u ovim Abrahamskim religijama. Takav stav i percepcija će doprinijeti stvaranju mira, tolerancije, zajedništva, kvalitetnijeg i zdravijeg društva, povjerenja među mladima, povjerenja u vjerske zajednice, u vjerske predstavnike. Cilj je izgradnja društva na etičkim univerzalnim načelima. Ovim projektom će se promovirat model Svjetskog etosa: da svi ma koliko bili različiti po bilo kojoj osnovi, vjerskoj, seksualnoj ili bilo kojoj drugoj pripadnosti imaju jednako ljudsko dostojanstvo. „I da se sa svakim čovjekom treba postupati ljudski, a ne neljudski.“Cilj je da se što više upozna ono drugo, jer sve što ne poznajemo to i ne volimo i toga se bojimo, a odatle proizilazi nasilje.

TRIBINA HKDPD-A: ODGOJ U HRVATSKOJ - HOĆE LI PREŽIVJETI?
2017-02-16
Srdačno Vas pozivljemo na tribinu HKDPD-a u četvrtak, 16. veljače 2017. u 20 sati, u Zagrebu, Palmotićeva 31 (dvorišna zgrada).
Na tribini će održati predavanje mr. sc. Petar Marija Radelj, o temi:
Odgoj u Hrvatskoj – hoće li preživjeti?

GOSPA LURDSKA - SVJETSKI DAN BOLESNIKA
2017-02-11
U subotu, 11. veljače, Gospa Lurdska – Svjetski dan bolesnika. Sjetimo se u molitvi svih bolesnih – posebno molimo za one koji su nama bliski i koje poznajemo, a molimo i za bolničko osobe i sve koji skrbe za bolesne i nemoćne.

JAVNA TRIBINA S HRVATSKOM ZASTUPNICOM MARIJANOM PETIR
2017-02-08
Hrvatska zastupnica u Europskom parlamentu Marijana Petir 8. veljače u 20 sati boravit će u Livnu (Bosna i Hercegovina) gdje će u dvorani Pastoralnoga centra (Gabrijela Jurkića 15) sudjelovati na javnoj tribini.
Zastupnica Petir govorit će o svojim aktivnostima u Europskom parlamentu u Bruxellesu, kao i o aktivnostima kojima se zalaže za prava Hrvata izvan Hrvatske, osobito Hrvata u Bosni i Hercegovini i u Republici Srbiji.

SVETKOVINU SVETE MARIJE DE MATTIAS
2017-02-04
U subotu, 4. veljače, Sestre Klanjateljice Krvi Kristove slave svetkovinu sv. Marije De Mattias, rođendan svoje utemeljiteljice. One će tom prigodom u samostanskoj kapelici «Novi Nazaret» slaviti svečanu misu s početkom u 11 sati. Misu će predvoditi nas biskup Franjo. Sestre rado pozivaju na sudjelovanje u svetoj misi.

DAN MOLITVE ZA MIR U BOSNI I HERCEGOVINI
2017-01-29
Iduća je nedjelja četvrta kroz godinu i Dan molitve za mir u Bosni i Hercegovini.

NOĆ MUZEJA 2017. U GORICI - LIVNO
2017-01-27
Župni ured Gorica-Sovići, Bratovština Sv. Stjepana, Hrvatska franjevačka arheološka zbirka Sv. Stjepana Gorica, Matica hrvatska – Ogranak Grude organiziraju manifestaciju “Noć muzeja 2017.” Program počinje u Novoj crkvi u Gorici u petak, 27. siječnja 2017. u 18 sati. Posjetitelji će moći razgledati izloške sve do 23 sata. Noć otvorenih muzeja 2017. u Gorici otvorit će načelnik općine Grude, g. Ljubo Grizelj.
Noć muzeja 2017. – Glazba i glazbeni velikani i njihov utjecaj na društvo – Zvonki zvuci glazbe
Program:
– Otvaranje Noći muzeja 2017. u Novoj crkvi u Gorici
– Prigodni govori
– Orguljski koncert mr. art. Katje Krolo Šarac
– Otvaranje izložbe „Vrijeme vinila 2“ Udruga Kap Imotski
– Razgledavanje arheoloških nalazišta
– Razgledavanje Hrvatske franjevačke arheološke zbirke „sv. Stjepan“ Gorica
– Razgledavanje arheoloških iskopina ranokršćanske bazilike i baptisterija s krsnim zdencem u Staroj crkvi u Gorici

SVJETSKA MOLITVENA OSMINA ZA JEDINSTVO KRŠĆANA
2017-01-25
U srijedu 25. siječnja 2017. godine, blagdan Obraćenja sv. Pavla apostola; tog dana završit će Svjetska molitvena osmina za jedinstvo kršćana.

TRIBINA HKDPD-A: SVETI PAVAO - SVETAC LJUBAVI
2017-01-19
Poštovani,
obavještavamo Vas o tribini Hrvatskoga katoličkoga društva prosvjetnih djelatnika (HKDPD) koja će se održati u četvrtak, 19. siječnja 2017. u 20 sati, u Zagrebu, Palmotićeva 31 (dvorišna zgrada).
Na tribini će održati predavanje prof. emer. dr. sc. Ivo Soljačić, o temi:
Sveti Pavao – svetac ljubavi

ZAJEDNIČKO DRUŽENJE HRVATA S BANJALUČKOG PODRUČJA
2017-01-14
Udruga prognanih Hrvata Banja Luke i banjolučkog područja „Nazaret“, organizira zajedničko druženje 14. siječnja 2017. godine u Restoranu Ćurak u Rugvici kod Dugog sela za sve prognane Hrvate s banjalučkog područja.
Naše zajedničko druženje započet ćemo u 15,30 sati u župi Uznesenja BDM Savski Nart, koja je u blizini restorana, slavljem sv. Misa koju će predvoditi naš biskup dr. Franjo Komarica. Nakon sv. Mise druženje će se nastaviti u gore spomenutom restoranu.
Prilikom druženja predviđen je pozdravni govor predsjednika Udruge gosp. Vinka Laštre s kratkim pregledom rada Udruge „Nazaret“ i planovima za iduću godinu.
Na druženju će biti gosti iz Banja Luke, predvođeni našim biskupom dr. Franjom Komaricom, koji će se obratiti nazočnima i podijeliti s nama svoje razmišljanje o sadašnjem trenutku u Banjoj Luci i našoj Biskupiji.
Okupljanju će biti nazočni i članovi Udruga: Volari, Briševo, Šimići, Ivanjska i Orahova.
Također očekujemo i goste iz javnog života. Sve nas će svojom glazbom zabaviti sastav iz Petrinje.
SVI STE POZVANI I DOBRO DOŠLI NA OVO NAŠE DRUŽENJE.
Sudjelovanje za večeru je 80,00 kn po osobi. Obvezna je prijava na tel. 01 6571 224, mob. 098 9065 412, 098 479 995. Prijave se primaju do 11.1.2017.godine.
Udruga Nazaret/TABB
